section_heading: Kršćanstvo
paragraph_text: Kršćanstvo je manjinska religija u Kuvajtu. Postoje domorodački kuvajtski kršćani a njihov broj 1999. je iznosio 400 osoba. Kuvajt je uz Bahrein jedina golfska država u kojoj žive kršćani, državljani tih država. Računa se da je još oko 450 000 kršćana koji žive u Kuvajtu a nisu državljani Kuvajta. U državno priznate crkve uračunate su Katolička Crkva, Koptska pravoslavna Crkva, Evangelistička Crkva Kuvajta, Armenska apostolska Crkva, Grčka pravoslavna Crkva, Grčka katolička (Melkite) Crkva, i Anglikanska zajednica. Postoje također i druge kršćanske grupe koje vlada Kuvajta nije službeno priznala i u koje npr. spadaju Indijska pravoslavna Crkva, Mar Thoma sirijska Crkva, Crkva Isusa Krista svetaca posljednjih dana (Mormoni) i Adventisti sedmog dana. Nepriznatim grupama je dozvoljeno slobodno privatno bogoslužje.